[{"text_idx": "#000001", "text": "En la sekvinta jaro (1946) de la fino de la milito, funebra letero pri mia flegistina lerneja amikino de la Japana Rug\u0302a Kruco venis al mi, \"S\u0302i batalmortis en Filipino. Bonvolu veni al funebra ceremonio\". S\u0302i estis kunlernantino, kun s\u0302i ni lernis. Mi serc\u0302adis s\u0302in. Mi haste iris la ceremonion por scii s\u0302ian sorton kaj por vidi lernejajn amikinojn.\nMi vidis kvin amikinojn kiuj estis kun la mortinto en la batalkampo. La rakonto estis kruele feroca. Ili (kun armeo) fug\u0302is kaj fug\u0302is kun pacientoj timante Usonan armeon tra g\u0302angaloj. Serpentojn, lacertojn, nuksojn nekonatajn kaj c\u0302ion ajn ili mang\u0302is sur rifug\u0302ado. Al Distrofiuloj (manko de nutrado) au\u0306 al disenteriuloj kaj al c\u0302iuj, kiuj ne povas sekvi la irado de armeo, milit-kuracisto injektis krezolon por mortigi ilin.\nKaj ankau\u0306 nia amikino malviglig\u0302is pro malario. S\u0302i dirante petis, \"mi povas piediri, ne injektu\", kaj kvin flegistinoj s\u0302in subapogante mars\u0302adis, sed finfine armea kuracisto deklaris, \"mi injektu al s\u0302i\". \"Se s\u0302i ne eviti tion, ni mem faru tion\", ili decidis. Ili kus\u0302is kune je flanko c\u0302e flanko en ombro de arbo kiel lerneja tempo. Trankvilig\u0302inte s\u0302i endormis, kaj unu rajdis sur s\u0302i, aliaj kvar subpremis s\u0302ian membraron, kaj injektis venenon al s\u0302i.\nLa kvin flegistinoj pardonpetis al la gepatroj, \"vian filinon ni mortigis\". La ploranta patro levis sian vizag\u0302on kaj diris, \"dankon. mia filino povis reveni al Japanio dank'al vi\". kaj li kapklinig\u0302is. \"Se mia filino, kiu ne povis mars\u0302i, certe devus dau\u0306re alvoki amikojn, gepatrojn. Tion oni ne povus toleri.\"\nLa kvin flegistinoj zorge re-portis s\u0302ian kajeron, sur kiu skribig\u0302is KACUDON, OYAKODON ktp. c\u0302iu estas kuiraj\u0302o. Kaj la fino de skribaj\u0302o estas \"Kenc\u0302in-j\u0302iru-Udono kuirita de mia patrino\""}, {"text_idx": "#000002", "text": "Kaj s-ino (laux bildo) Cooper tradukis tion: We killed your daughter."}, {"text_idx": "#000008", "text": "shiro-kurage\u3055\u3093\u306f\u3001\u306f\u3066\u306a\u30d5\u3099\u30ed\u30af\u3099\u3092\u4f7f\u3063\u3066\u3044\u307e\u3059\u3002\u3042\u306a\u305f\u3082\u306f\u3066\u306a\u30d5\u3099\u30ed\u30af\u3099\u3092\u306f\u3057\u3099\u3081\u3066\u307f\u307e\u305b\u3093\u304b?"}, {"text_idx": "#000009", "text": "\u5f15\u7528\u3059\u308b\u306b\u306f\u307e\u3059\u3099\u30ed\u30af\u3099\u30a4\u30f3\u3057\u3066\u304f\u305f\u3099\u3055\u3044"}, {"text_idx": "#000010", "text": "\u5f15\u7528\u3092\u30b9\u30c8\u30c3\u30af\u3066\u3099\u304d\u307e\u305b\u3093\u3066\u3099\u3057\u305f\u3002\u518d\u5ea6\u304a\u8a66\u3057\u304f\u305f\u3099\u3055\u3044"}, {"text_idx": "#000011", "text": "\u9650\u5b9a\u516c\u958b\u8a18\u4e8b\u306e\u305f\u3081\u5f15\u7528\u3066\u3099\u304d\u307e\u305b\u3093\u3002"}]